ჯეფერსონ ბარტონი

ჯეფერსონ ბარტონი დაიბადა მზის რისხვიდან 482 წელს ქალაქ სარდოსში. მამამისი ბრენდონ ბარტონი ძველი მეომარი იყო და მისი ოჯახი ერთ-ერთი მატერიალურად ძლიერი ოჯახი იყო სარდოსში. ბრენდონ ბარტონის გარდაცვალებისას ჯეფერსონი 5 წლის იყო, ამიტომ მამამისი კარგად არ ახსოვს. ის ძირითადად ოჯახის წევრების გარემოცვაში იზრდებოდა სახლში.

## განათლება და ინტერესები

ოჯახის წევრების დაჟინებული მოთხოვნით ჯეფერსონი ადგილობრივ სასწავლებელში მიაბარეს, სადაც ის სწავლობდა პოლიტიკას, ასტროლოგიას გეომეტრიას და რელიგიას, მაგრამ მისი გატაცება მუსიკა, ხატვა და სხვადასხვა ექსპერიმენტი იყო, ჯეფერსონი ყოველთვის და ყველგან ატარებდა ცდებს. გარდა ამისა გატაცებული იყო გართობით, დალევით, მოწევით და ზოგიერთ შემთხვევაში გარყვნილებითაც.

## გაქცევა და ინციდენტი ტავერნაში

ჯეფერსონი ხვდებოდა, რომ სასწავლო დაწესებულების სპეციფიკა, მასწავლებლების გავლენა მოსწავლეებზე და სხვადახვა სადამსჯელო ღონისძიება, რომელიც (ცხოვრების წესიდან გამომდინარე) ხშირად ვრცელდებოდა მასზე ზღუდავდა მის თავისუფლებას. მან დატოვა ქალაქი, გახდა მოხეტიალე ბარდი (მუსიკოსი) და დაიწყო მოგზაურობა თავისუფალ ქალაქებში.

ერთ ღამეს, იმრისის ტავერნაში ჩხუბი მოხდა, მთვრალი ჯეფერსონი ჩხუბში სიხარულით ჩაერთო, ბუნტის ჩახშობა ქალაქის მცველებმა სცადეს, ჯეფერსმონმა თავისი ინსტრუმენტი, ნეკერჩხლისა და როუზვუდისგან გამოთლილი ოთხსიმიანი მშვენიერება ქალაქის მცველს შემოამტვრია სახეზე, იმდენად ძლიერად, რომ მცველი დაიღუპა, ხოლო სიმები და ინსტრუმენტის ნამსხვრევები ისე ძლიერად ჩარჩა მის სახეში, რომ მისი დამარხვა სიმებიანად მოუხდათ.

ჯეფერსონი თავისუფალ ქალაქებში იძებნება, მას სიკვდილი აქვს მისჯილი ამის გამო სამუდამოდ მოშორდა მშობლიურ ქალაქს, ოდესმე თუ მოინდომა სარდოსის ნახვა, მის თავს ქალაქის ჭიშკარზე ჭამოკიდებენ (მოჭრილს, რა თქმა უნდა), ხოლო მის სხეულს ზღვაში გადააგდებენ.
ამის შემდეგ ჯეფერსონი მოგზაურობს სხვადასხვა მხარეში, ეცნობა სხვადასხვა ხალხს აკეთებს ჩანაწერებს და ჩანახატებს მათი ცხოვრების და კულტურის შესახებ.

## ინკვიზიცია

ერთ-ერთი ასეთი მოგზაურობისას ის შეხვდა ინკვიზიციის წევრებს, გაიცნო ისინი და მიხვდა, რომ ეს ის ხალხია, ვისთან ერთადაც ნამდვილად ღირს ცხოვრება, ბრძოლა და სიკვდილიც მათ გვერდით. ბარდმა საკმაოდ დიდი დრო დაჰყო ინკვიზიციასთან, თუმცა ბოლო პერიოდში მისი ინდივიდუალიზმი, გადამეტებული სწრაფვა თავისუფლებისკენ და იდეა, რომელიც წესით ინკვიზიციისთვის სასიკეთოდ უნდა ჩათვლილიყო, საბოლოოდ მისი ერეტიკოსად გამოცხადებით დასრულდა.

უწმინდირია ახლა ის, თუ ნამეტანი წმინდანი, ეს ცალკე თემაა, მაგრამ ერეტიკოსი რომაა ფაქტია.

## გაქცევა

ერთხელ გაქცევა საკმარისად მოგეჩვენებოდათ ალბათ თქვენც და ბარდსაც რატომღაც, მაგრამ ახლა გაქცევა მეორედ უწევს, უკვე საკუთარი ყოფილი გუნდისგან. სიკვდილს არასდროს გაურბოდა ჯეფერსონ ბარტონი, უბრალოდ სიკვდილის იმ ფორმას გაურბის, რომელიც უკვე მეორედ ემუქრება, არ აქვს სურვილი მოკვდეს მუხლებზე დაჩოქილი, როგორც დამნაშავე. კერუეტისკენ წასვლა გაუჭრდება, თავისუფალ ქალაქებს ერიდება იმრისში ჩადენილი დანაშაულის გამო, მშიერ მიწებზე დარჩენას დიდხანს ვერ შეძლებს, რადგან თვითონ უფრო მშიერია ამდენი ხეტიალით.

## დაბრუნება

რამდენ ხანს მოუნდა დაღლილი ბარდი აღმოსავლეთ მიწებისკენ ხეტიალ კაცმა კი არა, სხვა რომელიმე არსებამაც კი არ იცის. თრიაქით, ალკოჰოლითა და შურისძიებით დაბრმავებული რამსეიას შეუერთდა, რათა შანსი მისცემოდა იმისა, რომ მეგობრების დახოცვა შესძლებოდა. იმპერიელები როგორ დახვდენენ ეს სხვა საქმეა, რამდენადაც მათი სიმამაცე აკვირვებდა ბრძოლაში, ახლა იმპერიის მიწაზე ორი იმდენად გაკვირვებული რჩებოდა მათი სტუმართმოყვარეობით, მაგრამ, ალბათ ყველა ადამიანში ერთხელ ხომ მაინც იღვიძებს ის სინათლე, რომელიც თუნდაც ჯეფერსონ ბარტონის მსგავს კაცში ადამიანს გააღვიძებს, თუნდაც ცხოვრებაში ერთხელ.

სისუსტემ სძლია, ისეთივე სუსტი გახდა რამდენიმე წამით, როგორც ტავერნა "გამჭრიახი ციყვის" წინ უსაქმოდ გამოფენილი ჰორმონალურად ჩამოუყალიბებელი 12-13 წლის გოგონები ცალთვალა ლოთის მოლოდინში. რას ვერ გაუძლო, ან რამ უბიძგა არავინ იცის, მაგრამ რამსეიას სანაპიროებთან ბარდმა საკუთარი ხანჯლით თავის მოკვლაც სცადა, გულში დარტყმულმა დანამ თავის მიზანს მიაღწია, მაგრამ ცნობილია ყველასთვის, რომ საუკეთესო მეგობრის ძირითადი სქმიანობა მხოლოდ და მხოლოდ გარდამტეხ მომენტებში ჩვენს ცხოვრებაში დეფეკაციის მოხდენაა...

როგორ გადარჩა ჯეფერსონ ბარტონი ეს მხოლოდ ამადეუს ჰარდრადამ იცის, ამადეუს ჰარდრადა, ვინ არის, საიდაა მოსული ამას ისევ მისგან გაიგებთ ბარდის გადარჩენის ამბავთან ერთად.

ახლა სად არის, ვის გვერდით ან რის მოლოდინში ისევ არავინ არ იცის, უბრალოდ სვამს, ეწევა ბალახსა და გარყვნილებას და იმ ხალხზე იცინის ვინც მის წარმოსახვით გვამს სიხარულის ცრემლებით დასტირის.